ΕΛΛΗΝΙΚΗ ΔΗΜΟΚΡΑΤΙΑ                        
ΝΟΜΟΣ ΗΡΑΚΛΕΙΟΥ
ΔΗΜΟΣ ΗΡΑΚΛΕΙΟΥ                                                Προμήθεια μικρού γερανοφόρου  
Δ/ΝΣΗ ΚΑΘΑΡΙΟΤΗΤΑΣ ΑΝΑΚΥΚΛΩΣΗΣ          φορτηγού 2,5-3 τόνων μικτού
ΤΜΗΜΑ ΜΕΛΕΤΩΝ ΠΡΟΓΡΑΜΜΑΤΙΣΜΟΥ       φορτίου.	

                      
             ΓΕΝΙΚΗ ΣΥΓΓΡΑΦΗ ΥΠΟΧΡΕΩΣΕΩΝ

ΑΡΘΡΟ 10
Αντικείμενο της  Συγγραφής Υποχρεώσεων (Σ.Υ).
	Το τεύχος της Γ.Σ.Υ περιλαμβάνει τους ειδικούς όρους, σύμφωνα με τους οποίους και σε συνδυασμό προς τους υπόλοιπους όρους των συμβατικών τευχών, πρόκειται να γίνει η προμήθεια  μηχανολογικού εξοπλισμού και ειδικά ενός μικρού γερανοφόρου φορτηγού μικτού φορτίου 2,5-3 τόνων.
ΑΡΘΡΟ 20
Αντικείμενο της Προμήθειας.
		Το αντικείμενο της προμήθειας που θα συσταθεί με τη σύμβαση περιλαμβάνει την « προμήθεια ενός μικρού γερανοφόρου φορτηγού 2,5-3 τόνων μικτού φορτίου».
ΑΡΘΡΟ 30
Συμβατικά στοιχεία της Προμήθειας - Σειρά ισχύος αυτών.
	Τα συμβατικά τεύχη και στοιχεία της προμήθειας με βάση τα οποία θα γίνει η ανάθεση και η εκτέλεση της προμήθειας είναι κατά σειρά ισχύος, σε περίπτωση ασυμφωνίας μεταξύ τους τα παρακάτω:
•	Το Συμφωνητικό. 
•	Η Διακήρυξη. 
•	Έντυπο Οικονομικής Προσφοράς. 
•	Ενδεικτικός Προϋπολογισμός Προμήθειας.
•	Η Συγγραφή Υποχρεώσεων.
•	Η Τεχνική Περιγραφή, Τεχνικές Προδιαγραφές που συνέταξε η Υπηρεσία με βάση την μελέτη της Προμήθειας.
Το Πρόγραμμα διεκπεραίωσης της προμήθειας, όπως αυτό τελικά θα εγκριθεί από την Υπηρεσία.
ΑΡΘΡΟ 40
Τρόπος εκτέλεσης της Προμήθειας.
		Η προμήθεια αυτή θα πραγματοποιηθεί με Συνοπτικό  Διαγωνισμό.
  σύμφωνα με τις διατάξεις 
1.	Τις διατάξεις του άρθρου 117 του Ν. 4412/2016.
2.	Τις διατάξεις της παρ. 9 του άρθρου 209 του Ν. 3463/2006,   όπως προστέθηκε με την 
            παρ. 13 του άρθρου 20 του Ν. 3731/2008 και διατηρήθηκε σε ισχύ με την περίπτωση 38 της  
            παρ. 1 του άρθρου 377 του Ν. 4412/2016.
ΑΡΘΡΟ 50
Εγγύηση καλής εκτέλεσης της Σύμβασης.
Η εγγυητική επιστολή καλής εκτέλεσης της προμήθειας την οποία θα προσκομίσει ο προμηθευτής στον οποίο έγινε κατακύρωση, ορίζεται σε ποσοστό 5% της  συμβατικής αξίας (των άρθρων που του κατακυρώθηκαν) χωρίς τον Φ.Π.Α σύμφωνα με το άρθρο 72 του Ν. 4412/2016 και θα επιστραφεί μετά την  πάροδο του χρόνου εγγύησης των όρων της σύμβασης. 
Οι  εγγυητικές  κατατίθεται προ ή κατά την υπογραφή της σύμβασης. Η Εγγύηση  καλής εκτέλεσης  επιστρέφετε μετά την οριστική ποσοτική και ποιοτική παραλαβή του υλικού . Εάν στο πρωτόκολλο οριστικής παραλαβής αναφέρονται παρατηρήσεις ή υπάρχει εκπρόθεσμη παράδοση, η παραπάνω επιστροφή γίνεται μετά την αντιμετώπιση, κατά τα προβλεπόμενα, των παρατηρήσεων και του εκπρόθεσμου. Αν το υλικό  είναι διαιρετά και η παράδοση γίνεται, σύμφωνα με την σύμβαση, τμηματικά, οι εγγυήσεις καλής εκτέλεσης και προκαταβολής αποδεσμεύονται σταδιακά, κατά ποσό που αναλογεί στην αξία του μέρους της ποσότητας ή του τμήματος της υπηρεσίας που παραλήφθηκε οριστικά. Για την σταδιακή αποδέσμευσή τους απαιτείται προηγούμενη γνωμοδότηση του αρμόδιου συλλογικού οργάνου. Εάν στο πρωτόκολλο παραλαβής αναφέρονται παρατηρήσεις ή υπάρχει εκπρόθεσμη παράδοση, η παραπάνω σταδιακή αποδέσμευση γίνεται μετά την αντιμετώπιση, κατά τα προβλέπομε να, των παρατηρήσεων και του εκπρόθεσμου.
Οι εγγυήσεις συμμετοχής και καλής εκτέλεσης εκδίδονται από πιστωτικά ιδρύματα που λειτουργούν νόμιμα στα κράτη - μέλη της Ευρωπαϊκής Ένωσης ή του Ευρωπαϊκού Οικονομικού Χώρου ή στα κράτη μέρη της ΣΔΣ και έχουν, σύμφωνα με τις ισχύουσες διατάξεις, το δικαίωμα αυτό. Μπορούν, επίσης, να εκδίδονται από το Ε.Τ.Α.Α. - Τ.Σ.Μ.Ε.Δ.Ε. ή να παρέχονται με γραμμάτιο του Ταμείου Παρακαταθηκών και Δανείων με παρακατάθεση σε αυτό του αντίστοιχου χρηματικού ποσού. Αν συσταθεί παρακαταθήκη με γραμμάτιο παρακατάθεσης χρεογράφων στο Ταμείο Παρακαταθηκών και Δανείων, τα τοκομερίδια ή μερίσματα που λήγουν κατά τη διάρκεια της εγγύησης επιστρέφονται μετά τη λήξη τους στον υπέρ ου η εγγύηση δικαιούχο.
Οι εγγυήσεις συμμετοχής και καλής εκτέλεσης περιλαμβάνουν κατ’ ελάχιστον τα ακόλουθα στοιχεία: α) την ημερομηνία έκδοσης, β) τον εκδότη, γ) την ονομασία που έχει δοθεί στην Δημόσια Σύμβαση από την υπηρεσία  του Δήμου Ηρακλείου τον  αναθέτοντα φορέα προς τον οποίο απευθύνονται (Δήμο Ηρακλείου |) , δ) τον αριθμό της εγγύησης, ε) το ποσό που καλύπτει η εγγύηση, στ) την πλήρη επωνυμία, τον Α.Φ.Μ. και τη διεύθυνση του οικονομικού φορέα υπέρ του οποίου εκδίδεται η εγγύηση, ζ) τους όρους ότι: (i) η εγγύηση παρέχεται ανέκκλητα και ανεπιφύλακτα, ο δε εκδότης παραιτείται του δικαιώματος της διαιρέσεως και της διζήσεως, και (ii) ότι σε περίπτωση κατάπτωσης αυτής, το ποσό της κατάπτωσης υπόκειται στο εκάστοτε ισχύον τέλος χαρτοσήμου, η) τα στοιχεία της σχετικής διακήρυξης/πρόσκλησης εκδήλωσης ενδιαφέροντος και την ημερομηνία διενέργειας του διαγωνισμού, θ) την ημερομηνία λήξης ή τον χρόνο ισχύος της εγγύησης, ι) την ανάληψη υποχρέωσης από τον εκδότη της εγγύησης να καταβάλει το ποσό της εγγύησης ολικά ή μερικά εντός πέντε (5) ημερών μετά από απλή έγγραφη ειδοποίηση εκείνου προς τον οποίο απευθύνεται και ια) (μόνο στην περίπτωση των εγγυήσεων καλής εκτέλεσης και προκαταβολής) τον αριθμό και τον τίτλο της σχετικής σύμβασης.

ΑΡΘΡΟ 60
Προθεσμία εκτέλεσης της Προμήθειας - Ποινικές ρήτρες.
	Ο χρόνος παράδοσης του οχήματος στο Αμαξοστάσιο του Δήμου Ηρακλείου και ορίζεται σε εξήντα  (60) ημέρες, από την ημερομηνία υπογραφής της σύμβασης και ανάρτησή της στο ΚΗΜΔΗΣ 
1.Αν το  γερανοφόρο φορτηγό φορτωθεί παραδοθεί ή αντικατασταθεί μετά τη λήξη του συμβατικού χρόνου και μέχρι λήξης του χρόνου της παράτασης που χορηγήθηκε, σύμφωνα με το άρθρο 209/του ν 4412/2016 , επιβάλλεται πρόστιμο 5% επί της συμβατικής αξίας της ποσότητας που παραδόθηκε εκπρόθεσμα.
2.Το παραπάνω πρόστιμο υπολογίζεται επί της συμβατικής αξίας των εκπρόθεσμα παραδοθέντων υλικών, χωρίς ΦΠΑ. Εάν τα υλικά που παραδόθηκαν εκπρόθεσμα επηρεάζουν τη χρησιμοποίηση των υλικών που παραδόθηκαν εμπρόθεσμα, το πρόστιμο υπολογίζεται επί της συμβατικής αξίας της συνολικής ποσότητας αυτών.
3.Κατά τον υπολογισμό του χρονικού διαστήματος της καθυστέρησης για φόρτωση παράδοση ή αντικατάσταση των υλικών, με απόφαση του αποφαινόμενου οργάνου, ύστερα από γνωμοδότηση του αρμοδίου οργάνου, δεν λαμβάνεται υπόψη ο χρόνος που παρήλθε πέραν του εύλογου, κατά τα διάφορα στάδια των διαδικασιών, για το οποίο δεν ευθύνεται ο προμηθευτής και παρατείνεται, αντίστοιχα, ο χρόνος φόρτωσης - παράδοσης.

ΑΡΘΡΟ 70
Έκπτωση του Αναδόχου.
	Εάν λήξει ο συμβατικός χρόνος παράδοσης, χωρίς να υποβληθεί εγκαίρως αίτημα παράτασης ή, εάν λήξει ο παραταθείς, κατά τα ανωτέρω, χρόνος, χωρίς να παραδοθεί το γερανοφόρο φορτηγό, ο προμηθευτής κηρύσσεται έκπτωτος.
ΑΡΘΡΟ 80
Πλημμελής κατασκευή.
Α)Αν η επιτροπή παραλαβής παραλάβει το φορτηγό με παρατηρήσεις, αναφέρει στο σχετικό πρωτόκολλο τις αποκλίσεις που παρουσιάζει αυτό από τους όρους της σύμβασης και διατυπώνει αιτιολογημένα τη γνώμη της για το ζήτημα αν το υλικό είναι κατάλληλο ή όχι για τη χρήση που προορίζεται. Εφόσον κριθεί από την αρμόδια κατά περίπτωση υπηρεσία του φορέα που εκτελεί τη σύμβαση, ότι οι παρεκκλίσεις του φορτηγού δεν επηρεάζουν την καταλληλόλητά του και μπορεί να χρησιμοποιηθεί, με αιτιολογημένη απόφαση του αποφαινόμενου οργάνου, ύστερα από γνωμοδότηση του αρμόδιου οργάνου, μπορεί να εγκριθεί η παραλαβή του φορτηγού , με ή χωρίς έκπτωση επί της συμβατικής τιμής. Σε αντίθετη περίπτωση, εφόσον κριθεί από την αρμόδια κατά περίπτωση υπηρεσία του φορέα που εκτελεί τη σύμβαση, ότι οι παρεκκλίσεις του φορτηγού  επηρεάζουν την ακαταλληλότητά του και δεν μπορεί να χρησιμοποιηθεί, με αιτιολογημένη απόφαση του αποφαινόμενου οργάνου, ύστερα από γνωμοδότηση του αρμόδιου οργάνου, το φορτηγό υλικό μπορεί να απορριφθεί.
Β)Στη δευτεροβάθμια επιτροπή παραλαβής της παραγράφου 11β του άρθρου 221 μπορεί  να παραπεμφθεί για επανεξέταση στην περίπτωση του απορριφθεί το φορτηγό στο σύνολο του η μερικώς,   με βάση του ελέγχους που διενέργησε η πρωτοβάθμια επιτροπή παραλαβής. Η παραπομπή κατά τα ανωτέρω γίνεται ύστερα από σχετικό αίτημα του προμηθευτή ή αυτεπάγγελτα από την υπηρεσία. Η δευτεροβάθμια επιτροπή παραλαβής προβαίνει εκ νέου, σε όλους τους προβλεπόμενους από τη σύμβαση ελέγχους και συντάσσει σχετικό πρωτόκολλο παραλαβής ή απόρριψης και ακολουθείται η διαδικασία που προβλέπεται στις παραπάνω παραγράφους .
Το αίτημα για επανεξέταση υλικού σε δευτεροβάθμια επιτροπή παραλαβής, υποβάλλεται από τον προμηθευτή, μέσα σε ανατρεπτική προθεσμία είκοσι (20) ημερών από την ημερομηνία κοινοποίησης της σχετικής απόφασης. Τα έξοδα της δευτεροβάθμιας επιτροπής παραλαβής, βαρύνουν τον προμηθευτή, εφόσον τα είδη απορριφθούν οριστικά ή παραληφθούν με έκπτωση, ανεξάρτητα εάν η ανάθεση για επανεξέταση γίνεται μετά από αίτημα του προμηθευτή ή αυτεπάγγελτα. Τα έξοδα αυτά καταλογίζονται με απόφαση του αρμοδίου αποφαινόμενου οργάνου και εκπίπτουν από το ποσό πληρωμής του προμηθευτή ή εισπράττονται από την εγγύηση καλής εκτέλεσης της σύμβασης ή με βεβαίωση μέσω του δημοσίου ταμείου.
Γ .Τα πρωτόκολλα που συντάσσονται από τις επιτροπές παραλαβής, πρωτοβάθμιες ή δευτεροβάθμιες, κοινοποιούνται υποχρεωτικά και στους προμηθευτές.
Δ. Με απόφαση του αρμόδιου αποφαινόμενου οργάνου, μπορεί να παραπέμπεται για επανεξέταση υλικό σε δευτεροβάθμια επιτροπή παραλαβής που συγκροτείται προς τούτο, ακόμη και στην περίπτωση που παραλήφθηκε οριστικά από την πρωτοβάθμια επιτροπή παραλαβής. Στην περίπτωση αυτή ισχύουν για το Δημόσιο και για τον προμηθευτή τα αναφερόμενα στην παραπάνω παράγραφο 5.
Ε. Αν ο προμηθευτής διαφωνεί με το αποτέλεσμα των  εξετάσεων που διενεργήθηκαν κατά την παραλαβή από την πρωτοβάθμια ή τη δευτεροβάθμια επιτροπή παραλαβής, μπορεί να ζητήσει εγγράφως εξέταση κατ’ έφεση του Φορτηγού . Ο προμηθευτής μπορεί να ζητήσει κατ’ έφεση εξέταση είτε η παραλαβή διενεργείται από πρωτοβάθμια είτε από δευτεροβάθμια επιτροπή παραλαβής.
Το αίτημα του προμηθευτή για την κατ’ έφεση εξέταση πρέπει να υποβάλλεται μέσα σε ανατρεπτική προθεσμία είκοσι (20) ημερών από την γνωστοποίηση σε αυτόν των αποτελεσμάτων της αρχικής εξέτασης. κατ’ έφεση εξέταση μπορεί να γίνει και αυτεπάγγελτα με απόφαση του αρμόδιου αποφαινόμενου οργάνου, ύστερα από γνωμοδότηση του αρμοδίου οργάνου, μέσα σε είκοσι (20) ημέρες από την λήψη του πρωτοκόλλου της επιτροπής παραλαβής.
Το αποτέλεσμα της κατ’ έφεση εξέτασης είναι υποχρεωτικό και τελεσίδικο και για τα δύο μέρη. Μετά το αποτέλεσμα της κατ’ έφεση εξέτασης ο προμηθευτής δεν μπορεί να ζητήσει παραπομπή σε δευτεροβάθμια επιτροπή παραλαβής.
Στ. Το  υπό προμήθεια  φορτηγό  μπορεί  να τεθεί  σε επιχειρησιακή εκμετάλλευση μόνο μετά την οριστική παραλαβή του από τον φορέα.

ΑΡΘΡΟ 90
Φόροι - Τέλη – Κρατήσεις – Υποχρεώσεις Αναδόχου.
	Ο Ανάδοχος, σύμφωνα με τις ισχύουσες διατάξεις, βαρύνετε με όλους τους φόρους και κρατήσεις που ισχύουν κατά την ημέρα εξόφλησης της σύμβασης εκτός του Φ.Π.Α.
ΑΡΘΡΟ 100
Τρόπος Πληρωμής.
	Η πληρωμή της αξίας του οχήματος θα γίνει μετά την διενέργεια της προσωρινής και οριστικής  παραλαβής, με την έκδοση εξοφλητικού λογαριασμού (τιμολόγιο). Οι λοιπές λεπτομέρειες και στοιχεία θα αναφέρονται στην σύμβαση.
ΑΡΘΡΟ 110
Παροχή Υπηρεσιών – Συντήρηση.
	Σε περίπτωση βλάβης του οχήματος ο προμηθευτής, μετά από έγγραφη ειδοποίηση, θα πρέπει να στείλει εξειδικευμένο συνεργείο στον τόπο λειτουργίας του οχήματος, για την άμεση επισκευή όπου αυτό είναι δυνατό, ή διαφορετικά για την αξιολόγηση της βλάβης και τη μεταφορά του οχήματος στις εγκαταστάσεις του εξουσιοδοτημένου συνεργείου εάν αυτό απαιτείται.
 ΑΡΘΡΟ 120
Προσωρινή και Οριστική Παραλαβή.
1.Η παραλαβή του  γερανοφόρου φορτηγού  γίνεται από τις επιτροπές της παραγράφου 11β του άρθρου 221.
2.Κατά τη διαδικασία παραλαβής του  γερανοφόρου φορτηγού διενεργείται ποιοτικός και ποσοτικός έλεγχος και καλείται να παραστεί, εφόσον το επιθυμεί, ο προμηθευτής. Η σύμβαση μπορεί να προβλέπει ότι ο ποιοτικός έλεγχος γίνεται με έναν ή περισσότερους από τους παρακάτω τρόπους:
 Με πρακτική δοκιμασία και υπόδειξη από τον προμηθευτή .
3.Αν η σύμβαση προβλέπει μόνο με πρακτική δοκιμασία , συντάσσεται από την επιτροπή παραλαβής πρωτόκολλο οριστικής παραλαβής ή απόρριψης μετά τη διενέργεια της πρακτικής δοκιμασίας.  Μετά την ολοκλήρωση της ως άνω διαδικασίας η Επιτροπή Παραλαβής μπορεί:
α) να παραλάβει το γερανοφόρο φορτηγό .
β) να παραλάβει το γερανοφόρο φορτηγό με παρατηρήσεις λόγω αποκλίσεων από τις τεχνικές προδιαγραφές της σύμβασης,
γ) να απορρίψει το γερανοφόρο φορτηγό .
αν υπάρχει κόστος για την  διενέργεια των ανωτέρω ελέγχων επιβαρύνει τον προμηθευτή.
Σε περίπτωση που μέρος, υποσύνολο η σύνολο του προσφερόμενου οχήματος παρουσιάσει βλάβη, αυτή επισκευάζεται από τον προμηθευτή χωρίς καμία επιβάρυνση της Υπηρεσίας μας. Για το εύλογο του χρόνου αποκατάστασης των ζημιών ορίζονται και γίνονται αποδεκτές πέντε (5) ημερολογιακές ημέρες.
Η παραλαβή του φορτηγού  και η έκδοση των σχετικών πρωτοκόλλων παραλαβής πραγματοποιείται μέσα στον καθοριζόμενο από την σύμβαση χρόνο.
3.Αν η παραλαβή του φορτηγού  και η σύνταξη του σχετικού πρωτοκόλλου δεν πραγματοποιηθεί από την επιτροπή παραλαβής μέσα στον οριζόμενο από τη σύμβαση χρόνο, θεωρείται ότι η παραλαβή συντελέστηκε αυτοδίκαια, με κάθε επιφύλαξη των δικαιωμάτων του Δημοσίου και εκδίδεται προς τούτο σχετική απόφαση του αρμοδίου αποφαινόμενου οργάνου, με βάση μόνο το θεωρημένο από την υπηρεσία που παραλαμβάνει το φορτηγό   αποδεικτικό προσκόμισης τούτων, σύμφωνα δε με την απόφαση αυτή η αποθήκη του φορέα εκδίδει δελτίο εισαγωγής του φορτηγού  και εγγραφής του στα βιβλία της, προκειμένου να πραγματοποιηθεί η πληρωμή του προμηθευτή.
4.Ανεξάρτητα από την, κατά τα ανωτέρω, αυτοδίκαιη παραλαβή και την πληρωμή του προμηθευτή, πραγματοποιούνται οι προβλεπόμενοι από την σύμβαση έλεγχοι από επιτροπή που συγκροτείται με απόφαση του αρμοδίου αποφαινόμενου οργάνου, στην οποία δεν μπορεί να συμμετέχουν ο πρόεδρος και τα μέλη της επιτροπής που δεν πραγματοποίησε την παραλαβή στον προβλεπόμενο από την σύμβαση χρόνο. Η παραπάνω επιτροπή παραλαβής προβαίνει σε όλες τις διαδικασίες παραλαβής που προβλέπονται από την σύμβαση και το άρθρο 208 και συντάσσει τα σχετικά πρωτόκολλα. Οι εγγυητικές επιστολές προκαταβολής και καλής εκτέλεσης δεν επιστρέφονται πριν από την ολοκλήρωση όλων των προβλεπόμενων από τη σύμβαση ελέγχων και τη σύνταξη των σχετικών πρωτοκόλλων, σύμφωνα με τα οριζόμενα στο άρθρο 71. Οποιαδήποτε ενέργεια που έγινε από την αρχική επιτροπή παραλαβής, δεν λαμβάνεται υπόψη.
ΑΡΘΡΟ 130
Χρόνος εγγύησης.
	Ο χρόνος εγγύησης μετρούμενος από της ημερομηνίας της προσωρινής παραλαβής αυτού, καθορίζεται από τον προσφέροντα και δεν μπορεί να είναι μικρότερος από δύο (2) έτη (αν δεν αναφέρεται στην προσφορά του προμηθευτή τότε αυτή απορρίπτεται ως απαράδεκτη).

ΑΡΘΡΟ 140
Πλημμελής κατασκευή.
	Εάν το προσφερόμενο όχημα δεν εκπληρώνει τους όρους της σύμβασης ή εμφανίζει ελαττώματα ή κακοτεχνίες, ο Ανάδοχος υποχρεώνεται να το αντικαταστήσει, σύμφωνα με τις ισχύουσες διατάξεις.
ΑΡΘΡΟ 150
Ανταλλακτικά.
	Η κάθε προσφορά θα πρέπει να αναφέρει, με υπεύθυνη δήλωση του προμηθευτή, τον χρόνο που δεσμεύεται να αναλάβει την προμήθεια ανταλλακτικών και τον τρόπο που προτίθεται να αντιμετωπίσει τις ανάγκες της συντήρησης.
 
ΑΡΘΡΟ 160
Παράδοση.
	Το προσφερόμενο όχημα θα πρέπει να παραδοθεί στις εγκαταστάσεις του Δήμου  Ηρακλείου άθικτο και χωρίς ζημιές.

ΘΕΩΡΗΘΗΚΕ
Ο Διευθυντής

Αλεξάκης Στυλιανός
Αρχιτέκτων Μηχ/κός με α΄β                                                 	ΣΥΝΤΑΧΘΗΚΕ
Ηράκλειο ……/…../2016

Παντελής Κρουσταλάκης
Πτυχ. Μηχ/γος Μηχ/κός με α΄β

+